[{"text_idx": "#000001", "text": "Sesfoje en 2023, la rusiaj fervojoj estis celo de saboto: \u00ab Tiu lando estas nia, ne tiu de Putin \u00bb"}, {"text_idx": "#000002", "text": "La jarkomencig\u0302o estis tumulta por Moskvo: en dau\u0306ro de nur kvin tagoj, \u00ab partizanoj \u00bb sukcesis damag\u0302i rusiajn fervojojn, lau\u0306 la ukraina ministrejo pri Defendo. Tiuj atakoj mistraktas la rusiajn militajn trajnojn de Putin. La kulpintoj de tiuj operacoj estas g\u0302is nun nekonataj. Tamen, anarkia-komunista grupo, la \u00ab BOAK \u00bb, konata pro plenumado de tiaj sabotoj, estas la c\u0302efa suspektato."}, {"text_idx": "#000003", "text": "\u00ab Dum la nokto de la 4a de januaro, partizanoj denove haltigis la trafikon de civilaj kaj militaj trajnoj en sekcio de la transsiberia fervojo, en la regiono Krasnojarsko \u00bb, deklaris la ukraina ministrejo pri Defendo merkredon en la apo Telegramo."}, {"text_idx": "#000004", "text": "Tiu aserto ne estis konfirmita. Lau\u0306 la ukraina j\u0302urnalo \u00ab Ukrainska Pravda \u00bb, la rusaj komunikiloj ne ankorau\u0306 komunikis pri la temo."}, {"text_idx": "#000005", "text": "Ne unuafoje la trafiko de la rusiaj fervojoj estas interrompitaj per gerilaj teknikoj. Temas almenau\u0306 pri la sesa kazo de detruita alarmilaro, de blokitaj kaj damag\u0302itaj fervojoj, lau\u0306 Ukrainio."}, {"text_idx": "#000006", "text": "En 2022, almenau\u0306 kvar dek sabotoj estis plenumintaj, celantaj c\u0302efe la fervojajn transformatorojn kaj la lokomotivojn."}, {"text_idx": "#000007", "text": "Unu el la grupoj, respondecaj pri la parta paralizado de la militaj trajnoj vers\u0302ajne estus la \u00ab BOAK \u00bb, anarkia-komunista movado, kiu kontrau\u0306as la reg\u0302imon de la prezidento Putin de antau\u0306 pluraj jaroj."}, {"text_idx": "#000008", "text": "Lau\u0306 la rusia sendependa informretejo \u00ab The Insider \u00bb, la \u00ab BOAK \u00bb estas la \u00ab plej grava ribela forto \u00bb en Rusio de post la komencig\u0302o de la milito."}, {"text_idx": "#000009", "text": "La membrojn de tiu grupo unuigas la malamo, kiun ili spertas kontrau\u0306 la rusia prezidento. \u00ab Tiu lando estas nia, ne tiu de Putin \u00bb, estas au\u0306data en dokumento-filmo en Jutubo."}, {"text_idx": "#000010", "text": "La komencig\u0302o de la \u00ab speciala milita operaco \u00bb fine de februaro 2022, kaj la mobilizado de la rusia popolo en septembro, grave kontribuis al la reintensig\u0302o de sabotado."}, {"text_idx": "#000012", "text": "Ili tamen konscias, ke la damag\u0302oj efektivigitaj kontrau\u0306 la fervojoj havos malmulte da efiko kontrau\u0306 la milito kondukita de Putin, sed lau\u0306 ilia vidpunkto, c\u0302iu sukcesa provo estas venko."}, {"text_idx": "#000013", "text": "\u00ab C\u0302iu elrelig\u0302inta trajno signifas malpli da grenadoj kaj malpli da rakedoj j\u0302etitaj al la pacaj ukrainaj urboj \u00bb, tiel skribis la kolektivo en la apo Telegram, lau\u0306 \u00ab De Standaard \u00bb."}, {"text_idx": "#000014", "text": "Ankau\u0306 en tiu apo, la partizanoj interkomunikas. Ili povas c\u0302i tie dividi fotojn kaj videojn pri siaj agoj cele al inspiro de aliaj personoj."}, {"text_idx": "#000015", "text": "La nombro de membroj en tiu grupo estas nun nekonata, sed preskau\u0306 30 c\u0302eloj estas vers\u0302ajne aktivaj, kaj vastig\u0302as de Kaliningrado g\u0302is Vladivostoko."}, {"text_idx": "#000016", "text": "Porparolanto de la \u00ab BOAK \u00bb konsentis paroli al la informretejo \u00ab inews \u00bb post operacoj kondukitaj pasintan someron por kontrau\u0306i la log\u0302istikon de la rusia armeo en Rusio kaj Belorusio."}, {"text_idx": "#000017", "text": "Li tiel konfidis: \u00ab La milito en Ukrainio estas terura tragedio, sed la konflikto provizas novajn oportunojn. Fakte, la revolucia malplimulto provas, pere de la operacoj, pliprofundigi la krizon, en kiu trovig\u0302as hodiau\u0306 la sistemo \u00bb."}, {"text_idx": "#000018", "text": "Milito en Ukrainio: lau\u0306 NRO, pli ol 1000 personoj estis arestitaj en Rusio dum manifestacioj kontrau\u0306 la parta mobilizado dekretita de Vladimir Putin"}, {"text_idx": "#000019", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]